

**JAVNI POZIV ZA DODJELU POTPORA LOKALNIM DOGAĐANJIMA U 2021. GODINI**

Bjelovar, siječanj 2021. godine

Odlukom Turističkog vijeća Turističke zajednice Bilogora – Bjelovar, usvojenoj na sjednici Vijeća održanoj 21. 12. 2020. godine, a na temelju Programa rada s financijskim planom TZ BB za 2021. godinu, TZ BB objavljuje

**JAVNI POZIV**

**za dodjelu potpora lokalnim događanjima u 2021. godini**

# I. Predmet Javnog poziva

Predmet Javnog poziva je dodjela bespovratnih novčanih sredstava Turističke zajednice Bilogora – Bjelovar (dalje u tekstu: TZ BB) za lokalna događanja (dalje u tekstu LD) od regionalnog, lokalnog, nacionalnog i/ili međunarodnog značaja, kao glavnog motiva dolaska turista u destinaciju, a koje doprinose sljedećim ciljevima:

* podizanju kvalitete i kvantitete turističke ponude,
* razvoju kulturnog, sportskog, eno-gastro i ostalih selektivnih oblika turizma,
* razvoju sadržaja koji omogućuju produljenje boravka gostiju i motiv su dolaska novih gostiju u destinaciju,
* povećanju ugostiteljskog i drugog turističkog prometa,
* jačanju snage brenda turizma u destinaciji,
* stvaranju prepoznatljivog imidža turizma Bjelovarsko-bilogorske županije.

Ukupno planirana vrijednost Javnog poziva u 2021. godini iznosi **40.000,00 kuna**.

# II. Uvjeti sufinanciranja

Maksimalni iznos potpore po projektu/korisniku iznosi **5.000,00 kn** s tim da će maksimalni iznos ovisiti i o broju primljenih prijava i ostvarenom broju bodova prijave.

TZ BB može Organizatoru odobriti potporu do 50% opravdanih/prihvatljivih troškova LD.

**Ako postoji više (su)organizatora za isto događanje, potporu može dobiti samo jedan od (su)organizatora.**

# III. Namjena sredstava

Bespovratna sredstva potpore mogu se dodijeliti i koristiti isključivo za LD koje se održavaju u 2021. godini. Sredstva su namijenjena za sufinanciranje troškova nabave roba i usluga za neposrednu realizaciju LD i to:

* najam opreme
* najam prijevoznih sredstava
* troškovi vanjskih suradnika i izvođača (smještaj, putni troškovi, honorar)
* nabava radnog/potrošnog materijala vezanog za organizaciju LD,
* najam prostora za održavanje LD,
* promocija
* zaštitarska služba.

**Napomena:** Korisnik potpore – organizator dužan je u svim promotivnim sredstvima i sredstvima oglašavanja, osim na radiju objaviti znak /logotip/ TZ BB.

Bespovratna sredstva potpore **ne mogu** se dodijeliti i koristiti za:

* kupnju nekretnina (objekata i zemljišta), te prijevoznih sredstava,
* operativni troškovi poslovanja organizatora LD (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade), izradu studija, elaborata, projektne i druge dokumentacije.

# IV. Korisnici sredstava

Za sredstva potpore mogu se kandidirati pravne i fizičke osobe (dalje u tekstu: Organizator) s područja koje obuhvaća Turistička zajednice Bilogora - Bjelovar to:

* Trgovačka društva, obrti, OPG i zadruge registrirani za obavljanje ugostiteljske, turističke ili agencijske djelatnosti
* Javne ustanove
* Ustanove i udruge u kulturi,
* Umjetničke organizacije

**Za potporu se ne mogu kandidirati:**

# organizatori koji su dužnici plaćanja boravišne pristojbe i/ili turističke članarine te koji nisu platili sve dospjele porezne obveze i obveze za mirovinsko i zdravstveno osiguranje,

* **organizatori** **koji u prethodne tri godine nisu izvršili ugovorne obveze prema TZ BB ili su nenamjenski trošili prethodno dodijeljena bespovratna sredstva**.

Prihvatljivi korisnici u ovom Javnom pozivu mogu podnijeti zahtjev za sufinanciranje i turističkih manifestacija koje su održane i prije raspisivanja Javnog poziva, kao i za manifestacije koje će se održati u 2021. godinu.

Sukladno Zakonu o državnim potporama (NN 47/14) i Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL EU L 352/1), sredstva potpore po ovom Javnom pozivu smatraju se potporom male vrijednosti. Za pravne i fizičke osobe koje, obavljajući gospodarsku djelatnost, sudjeluju u prometu roba i usluga, zbroj ukupnih državnih potpora ne može biti veći od 200.000 eura u tri uzastopne godine. Relevantno trogodišnje razdoblje se utvrđuje dinamički, tako da se pri svakoj novoj dodjeli potpore utvrđuje ukupan iznos potpore za dotičnu godinu, kao i tijekom prethodne dvije godine. Ukoliko je pojedini gospodarski subjekt - korisnik sredstava već primio potporu male vrijednosti od drugih davatelja državne potpore, zbroj ukupnih državnih potpora ne može biti veći od 200.000 eura u tri uzastopne godine.

# V. Kriteriji za odobravanje potpore TZ BB

**Pri odluci o odabiru projekata i dodjeli bespovratnih sredstava uzimat će se u obzir sljedeći kriteriji:**

|  |  |
| --- | --- |
| **Kriterij**  | **Broj bodova**  |
| **1. Karakter događanja**  |  |
| a) Međunarodni – izvođači iz Republike Hrvatske, susjednih i drugih zemalja | **10**  |
| b) Nacionalni – bez inozemnih izvođača  | **5**  |
| **2. Sadržaj i kvaliteta događanja**   |  |
| a) Iznimna kvaliteta sadržaja i sudionika programa, velik broj sudionika, usmjerenost na ciljane skupine | **45**  |
| b) Kvalitetan sadržaj s fokusom na jednu ili više ciljanih skupina  | **30**  |
| c) Jednostavan sadržaj, manji broj sudionika  | **10**  |
| **3. Značaj događanja za stvaranje motiva dolaska u destinaciju**  |  |
| a) Iznimno visok  | **30**  |
| b) Visok  | **20**  |
| c) Srednji  | **10**  |
| d) Nizak  | **0**  |
| **4. Značaj događanja za obogaćivanje i razvoj turističke ponude u destinaciji**  |  |
| a) Iznimno visok  | **40**  |
| b) Visok  | **20**  |
| c) Srednji  | **10**  |
| d) Nizak  | **0**  |
| **5. Tradicija održavanja na području Bjelovarsko-bilogorske županije**  |  |
| a) 5 i više godina | **20**  |
| b) do 5 godina | **10**  |
| **6. Trajanje događanja**  |  |
| a) Pet i više dana | **15**  |
| b) Dva do četiri dana  | **10**  |
| c) Jedan dan  | **5**  |
| **7. Sudjelovanje drugih subjekata javnog i/ili privatnog sektora**  |  |
| a) Financijski sudjeluje tri ili više subjekata javnog i privatnog sektora (općina, grad ili županija i gospodarski i/ili drugi subjekt /ili TZ) | **10**  |
| b) Financijski sudjeluju jedan ili dva druga subjekta javnog i privatnog sektora  | **5**  |
| c) Projekt nema nikakvu podršku drugih subjekata javnog i privatnog sektora  | **0**  |
| **8. Oglašavanje događanja (media plan)**  |  |
| a) Oglašavanje u medijima u RH i u medijima na stranim tržištima te na društvenim mrežama, ali u većem udjelu u inozemstvu | **15**  |
| b) Oglašavanje u medijima u RH i u medijima na stranim tržištima te na društvenim mrežama, ali u većem udjelu u RH  | **10**  |
| c) Oglašavanje u nacionalnim medijima u RH te na društvenim mrežama  | **10**  |
| e) Oglašavanje u regionalnim(županijskim)/lokalnim medijima te na društvenim mrežama  | **5**  |
| **9. Medijska pokrivenost događanja (procjena ekvivalenta marketinške vrijednosti ukupnih promotivnih aktivnosti)**  |  |
| a) Prijenos, reportaže i vijesti na međunarodnim TV postajama i/ili TV postajama na značajnim emitivnim tržištima, tiskovinama i online portalima | **10**  |
| b) Prijenos, reportaže i vijesti nacionalnim TV postajama, tiskovinama i online portalima  | **10**  |
| c) Prijenos, reportaže i vijesti na regionalnim (županijskim)/lokalnim medijima  | **5** |
| d) Distribucija vlastitih promotivnih materijala (tisak, online)  | **5**  |
| **UKUPAN MOGUĆI BROJ BODOVA**  | **200**  |

**Uvjet za dodjelu potpore je da prijavljeni programi ostvare najmanje 100 bodova.**

# VI. Podnošenje prijave i rokovi

**Javni poziv je objavljen dana 20. siječnja 2021. na internetskim stranicama TZ BB, a otvoren je do 20. veljače 2021. godine.**

Obrasci koji su potrebni za kandidiranje događanja objavljeni su u elektronskom obliku u Word formatu na službenim stranicama [www.turizam-bilogorabjelovar.hr](http://www.turizam-bilogorabjelovar.hr) . Ispunjene obrasce potrebno je popuniti, isprintati,potpisati i staviti pečat te zajedno s traženim prilozima staviti u zatvorenu kuvertu.

**Za kandidiranje događanja za dodjelu potpore TZ BB organizator je obvezan u TISKANOM obliku dostaviti:**

1. popunjen obrazac zahtjeva LD 1. koji je sastavni dio Javnog poziva,
2. dokaz o pravnom statusu organizatora događanja: preslika izvoda iz trgovačkog, obrtnog, ili drugog odgovarajućeg registra,
3. ovjerenu potvrdu nadležne Porezne uprave o nepostojanju duga organizatora prema državi (ne stariji od 30 dana od dana slanja prijave),
4. program događanja – opisni i kronološki sadržaj događanja s listom izvođača/sudionika,
5. popunjen obrazac LD 2. koji je sastavni dio Javnog poziva, a koji se odnosi na program medijske promocije i troškovnik promocije (media plan),
6. Izjavu o podmirenim dugovanjima koja je sastavni dio Javnog poziva (ispunjen obrazac LD 3.),
7. izjavu korisnika o svim dobivenim potporama male vrijednosti (ispunjen obrazac LD 4.),
8. popunjen obrazac LD 5., koji je sastavni dio Javnog poziva, a odnosi se na planirane prihode i rashode,
9. dokaz o sudjelovanju drugih subjekata javnog i privatnog sektora u organizaciji i financiranju događanja (Izjava o sudjelovanju s navedenim iznosom sredstava, ugovor ili sl.).

TZ BB zadržava pravo od organizatora LD zatražiti dodatna pojašnjenja i dodatnu dokumentaciju. Organizatori LD kandidaturu s cjelokupnom dokumentacijom iz točke VI. Javnog poziva, **podnose** **Turističkoj zajednici Bilogora - Bjelovar.**

Kandidature se podnose na propisanim obrascima u tiskanom obliku - ispunjene obrasce potrebno je isprintati, potpisati i staviti pečat te zajedno s traženim prilozima poslati poštom u zatvorenoj omotnici na adresu:

**Turistička zajednica Bilogora - Bjelovar**

**Trg Eugena Kvaternika 2**

**43 000 Bjelovar**

s naznakom:

# „JAVNI POZIV za dodjelu potpora lokalnim događanjima u 2021. godini“

Krajnji rok za podnošenje kandidatura je 20. veljače 2021. godine (u obzir dolaze i kandidature s datumom otpreme pošte od 20. veljače 2021. godine).

# VII. Odobravanje potpore, odluka i objava popisa korisnika

Podnesene prijave razmatrat će Turističko vijeće TZ BB koje će evidentirati i obraditi zaprimljene kandidature, pripremiti prijedlog ocjene valjanosti kandidatura, pripremiti prijedlog ocjene (vrednovanja) kandidatura sukladno kriterijima, sastaviti rang listu kandidatura, pripremiti nacrt prijedloga Odluke o odabiru LD i dodjeli bespovratnih sredstava potpore. Turističko vijeće TZ BB donosi Odluku o odabiru LD i visini dodijeljenih bespovratnih sredstava potpore sukladno utvrđenim bodovima/ocjenama i rezultatima rangiranja.

Popis korisnika s iznosom i namjenom dodijeljenih sredstava za LD po organizatoru/korisniku bit će objavljen na internetskim stranicama TZ BB najkasnije u roku od 10 dana od dana donošenja Odluke Turističkog vijeća o odabiru događanja i dodjeli bespovratnih sredstava potpore.

**VIII. Kandidature koje se neće razmatrati**

**Neće se uzeti u razmatranje:**

* proslave godišnjica i obljetnica, natjecanja strukovnih udruženja, hodočašća i slična događanja i drugi događaji koji se ne mogu uvrstiti među prihvatljiva događanja
* događanja koja imaju lokalni karakter (npr. dani Općina i dr.)
* događanja koja HTZ financira temeljem javnog poziva za TOP događanja
* kandidature s nepotpuno ispunjenim Obrascima,
* kandidature s nepotpunom dokumentacijom iz točke VI.,
* kandidature koje se ne dostave u roku,
* kandidature organizatora koji ne mogu biti Korisnici potpore prema ovom Javnom pozivu,
* kandidature organizatora koji u prethodne tri godine nisu izvršili ugovorne obveze prema sustavu turističkih zajednica ili su nenamjenski trošili prethodno dodijeljena bespovratna sredstva,
* organizatori koji su dužnici plaćanja boravišne pristojbe i/ili turističke članarine, te koji nisu platili sve dospjele porezne obveze i obveze za mirovinsko i zdravstveno osiguranje,  događanja za koje kandidaturu zasebno podnosi više suorganizatora.

# IX. Sklapanje ugovora

S organizatorom kojem Turističko vijeće TZ BB odobri potporu, sklapa ugovor kojim se uređuje: način korištenja potpore, način praćenja realizacije događanja, isplata potpore, nadzor namjenskog korištenja potpore i druga pitanja vezana za organizaciju i realizaciju događanja i dodjelu potpore.

# X. Način isplate potpore i nadzor

TZ BB će odobrena sredstva potpore doznačiti organizatoru nakon realizacije događanja i po primitku cjelokupne potrebne dokumentacije utvrđene ugovorom:

* izvješće o realizaciji događanja i utrošenim sredstvima potpore po vrstama,
* zahtjev za isplatu odobrenih sredstava koji mora sadržavati: a) iznos odobrenih sredstava; b) broj ugovora o potpori; c) broj žiro računa/IBAN organizatora
* foto i/ili druga dokumentacija kojom se dokazuje realizacija događanja,
* kopije računa izvođača/dobavljača, ugovora i druge dokaznice/dokumenti kojima se dokazuje realizacija događanja i oglašavanje manifestacije s bankarskim izvodima koji dokazuju izvršena plaćanja dostavljenih računa ili plaćeni računi za gotovinsko plaćanje
* foto i druga dokumentacija za oglašavanje sukladno media planu

Organizator se obvezuje realizirati najmanje 50% media plana dostavljenog prilikom kandidature na ispunjenom obrascu LD 2 bez obzira na visinu odobrene potpore od TZ BB.

TZ BB ima pravo praćenja provjere točnosti podataka iz dostavljene dokumentacije te zadržava pravo traženja dopune dokazne dokumentacije o realizaciji događanja i izvršenim plaćanjima.

TZ BB ima pravo nadzora/praćenja realizacije događanja i kontrole namjenskog trošenja sredstava. Ako TZ BB utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

# XI. Zaključne napomene

TZ BB zadržava pravo izmjena i dopuna ovoga Javnog poziva. Eventualne izmjene i dopune bit će objavljene se na mrežnim stranicama ([www.turizam-bilogorabjelovar.com.hr](http://www.turizam-bilogorabjelovar.com.hr)[)](http://www.tzbbz.hr/).

Dodatne informacije o Javnom pozivu i eventualno potrebne upute mogu se dobiti isključivo slanjem upita na e-mail adresu: info.tzbb@gmail.com najkasnije tri dana prije roka za dostavu kandidatura.

Bjelovar, 20. siječnja 2021.

Direktorica TZ BB

Ana Kelek, mag.oec.